《古木诗》
元代·杨载

大木生何许，乃在泰山隈。泰山崖石裂，怒水响如雷。

浸润长膏液，根株日以培。纵历千百载，霜雪不能摧。

长安天子诏，欲筑九层台。台上搆宫殿，青云共徘徊。

匠氏走海内，博求栋梁材。万夫治道路，挥斧重林开。

大器当大用，小器易剪裁。有如豪侈士，踪迹困尘埃。

适可厚自养，毋为兴叹哀。

作者简介：杨载（1271—1323）元代中期著名诗人，与虞集、范梈、揭傒斯齐名，并称为“元诗四大家”。字仲弘，浦城（今福建浦城县）人。延祐二年进士，授承务郎，官至宁国路总管府推官。杨载文名颇大，文章以气为主，诗作含蓄，颇有新的意境。